Versindaba » Blog Archive Dansende Digtersfees. Breyten Breytenbach gesels oor vanjaar se fees : Versindaba
Thursday, May 1st, 2014 | Onderhoude.
14 Kommentare op "Dansende Digtersfees. Breyten Breytenbach gesels oor vanjaar se fees"
May 1st, 2014 at 10:58
Dankie Louis, vir julle sensitiewe belangstelling en die ruimte wat julle beskikbaar maak om die komende vees te promoveer. 'n Klein regstelling (wat jy ook reeds aangekondig het): dat Laâbi ongelukkig sy besoek moes kanselleer. Hy is nie gesond nie en het al vorige keer ook 'nee' moes sê omdat so 'n lang reis vanaf Fez in Marokko (via Europa) net een te veel vir hom sou wees. Dis jammer. In gees is hy met ons.
En dan die gedig wat jy gebruik het…. Oi veh, ek sal moet gaan kyk na hoe dit op die Dansterfees se webwerf lyk, want hier is darem 'n paar lelike blapse by. (En die "innerlike verskeuring" of versnippering van 'vertaling' is al klaar erg genoeg – soos dit ook op julle tuiste deurslaan met hemde wat geskeur word en onderrokken wat uithang – om nie nog groter verwardheid ook te gaan staan en skep nie!)
May 1st, 2014 at 11:02
'fees' en 'onderrokke' sonder 'n n. (Vok die Nederlandse spellchecker wat kluite in jou mond lê sonder enige toestemming!)
May 1st, 2014 at 14:35
Soos jy reeds weet, speel ek gasvrou op Wellington. Ons is daar: Petra, JdL, Andries, Johann Lodewyk, ek, met puik vertalings van Johann de Lange.
Dis 'n wonderlike fees hierdie.
May 1st, 2014 at 14:38
Dankie vir jou uitnodiging en dat jy digters aan mekaar voorstel.
Soos jy skryf:"Om hulle aan mekaar voor te kan stel – vir dié wat van elders kom en dié van plaaslike teling – en om sommer spoggerig ook te kan wees oor ons meetsnoere en die lieflike plekke waar hulle val. Dat ons gedeelde Afrikaanskap gevier gaan word. Dat die ondermyning van alle orde en verwagtings 'n dieper spoor sal begin trap. Dat mense sal wil luister na die gedeelde diepklank van al hierdie tale wat met baie liefde aangebied word. Dat die wyn nie lyf sal wegsteek nie."
May 1st, 2014 at 17:27
En ons dank aan jou, Joan, dat jy ingewillig het om hierdie "fine fleur" van wat op Afrikaans gepoësieer word by wyse van spreke voor te bok. Ek is bly ons kuiermense kry die geleentheid om iets van die diepte en uiteenlopendheid van wat die huidige Afrikaanse digkuns bied aan te hoor – en danksy Johann de Lange se vertalinge ook te mag lees. Hopelik word dit 'n Gargantuaanse geleentheid van genotvolheid. Ek sien baie daarna uit.
Enkele lusmakers uit verlede jaar se 'dansfees', en wat vanjaar net soveel wonderlike voorlesings gaan lewer:
The Spier Poetry Festival – Ko Un: http://youtu.be/V10KzeA-h3I
The Spier Poetry Festival – Caroline Forche: http://youtu.be/VkVDV0DvJOE
The Spier Poetry Festival – Tomaž Šalamun: http://youtu.be/NlYgJxO5_so
The Spier Poetry Festival – Breyten Breytenbach: http://youtu.be/6GffnFpDlyg
May 1st, 2014 at 20:29
Dit klink na 'n lieflike gebeurtenis wat wink. Mag die beskermgeeste en die deelnemers en al die geledinge van die gehore dit ten volle geniet en waardeer! En Breyten en Louis – en die ander name wat ook hierbo genoem word wat hul deel gaan bring om die uitgenooide gaste en gehore aan mekaar verstaanbaar en vervatbaar te maak – mag groot ontvanklikheid jul bouwerk begroet. Ek sal self nie daar kan wees nie, maar as medewerker van Pirogue stuur ek my mespuntjie beste wense.
May 2nd, 2014 at 09:36
Marlise, baie dankie vir die skakels. Ek hoop daar word hierdie jaar meer en langer en selfs beter opnames gemaak. Hierdie gedugte digters "wat skrywe asof hulle lewens daarvan afhang" verdien om gehoor en gesien te word op die you-tube, dit kan bydra tot die "ondermyning van alle orde en verwagtings 'n dieper spoor [laat begin] begin trap."
May 3rd, 2014 at 08:20
@Breyten – ek het sowaar 'n antwoord van Domanski gekry en sy woorde was: "it's fine with me." Gaan dus voor as dit nie te laat is nie, ek sal vir hom dankie se.
May 3rd, 2014 at 11:10
Sien, Die Groot Vleisboek stel nooit teleur nie!
May 3rd, 2014 at 12:47
Baie dankie en veels geluk, Leon! Jy het n brug dwarsoor die planeet
gebou – vir 'the Bear with the Clear Heart' en wie weet vir wie nog
( in albei rigtings)?
May 4th, 2014 at 06:30
Beste Leon: Hier vanuit die Kaap (waar die weer nog lieflik is) en mense nie van Vleisboek of sout of water weet nie – 'n groot baie dankie. En net so 'n groot dankie vir Domanski. Ek/ons gaan beslis probeer om meer van sy synhelder verse in die hande te kry.
May 8th, 2014 at 11:14
Breyten, die aanprysing vir hierdie inisiatiewe kan ek nie skryf nie- dit laat ek in die hande van die woordkunstenaars. Die uittreksel uit "'n Mens moet" van Marie Bredenkamp (vertaal in talle tale)beeld vir my die dienende selfloosheid van Dansende Digters waarna ek binne die woordkuns soek uit:
"'n mens moet eenkeer
en in stilte wag
in selfloosheid kan dien"
Daar is honderde woordwerkers daar buite wat graag wil deel in die keur van die digkuns in ander tale. Ook in die oopbreek in Afrikaans van wat hier gebeur met Dansende Digters. My eie pogings om deelname te kry vir vertalings uit talle tale (soos Engels, Spaans, Duits, Frans, Nederlands) om dit gratis te publiseer en wyd beskikbaar te maak, bring nie die entoesiasme wat ek gehoop het nie. Cordis Trust help graag sou daar 'n behoefte wees.